**Критеријуми оцењивања у настави латинског језика**

 Настава латинског језика се изводи у 1 и 2 разреду. При том наставу латинског језика природно - математичк и спортски смерови имају само у току прве године, а друштвено - језички смер наставу латинског језика има две године.

 Оцењивање ученика у настави латинског језика се обавља формативно и сумативно.

**Формативно оцењивање** наставника се изводи праћењем постигнућа ученика током рада на часу, а прати се преко ес - дневника (путем записа о активности ученика и помоћу smiley или sad face), као и путем педагошке свеске коју води наставник. Формативним оцењивањем се прати постигнуће ученика у остваривању прописаних исхода, стандарда постигнућа, ангажованости ученика на часу, као и изради домаћих задатака.

Путем формативног оцењивања пратимо напредак и постигнуће ученика у току наставе, и самим тим лакше и брже прилагођавамо наставни процес и рад потребама ученика.

**Сумативно оцењивање** у настави латинског језика се изводи помоћу: практичног рада ученика, 15-минутних провера, контролних задатака, усменог одговарања, као и писмене вежбе.

**Практичан рад** подразумева израду презентација, есеја, групног рада од стране ученика. Практичан рад треба да се изводи како би се остварили исходи и постигнућа ученика у настави латинског језика.

**Контролни задаци** имају за циљ сумативну проверу усвојености знања, способности ученика из градива једне наставне области или смислене целине. Целина може да се састоји из културно - историјских лекција латинског језика, као и граматичке целине.

Оцена **усменог одговарања** треба да буде јасно образложена и јавна како би сви могли да виде јасне критеријуме и захтеве оцењивања. Оцена се уноси у ес-дневник као и у педагошку свеску наставника.

**Писмена вежба** се изводи из градива неколико наставних целина, или једне велике логичке целине, великог дела градива. За извођење писмене вежбе потребно је извршити посебну припрему ученика како би што успешније обавили писмену вежбу.

Активности ученика на часу се прате на сваком часу и укључују укљученост и ангажованост ученика приликом обнављања и утврђивања пређеног градива, одност према часу, раду, наставнику, као и рад и ангажованост у склопу рада у групи. Активност ученика се прате путем ес-дневника и педагошке свеске наставника.

**Критеријуми сумативног оцењивања писмених провера знања**:

− недовољан (1)  0−29%

− довољан (2)  30−49% - основни ниво - именовање, препознавање

− добар (3)  50−69% - средњи ниво - репродукција, разумаевање

− врло добар (4)  70−85% - средњи ниво - разумевање, закључивање

− одличан (5)  86−100% - напредни ниво - закључивање, примена

**Оценом одличан (5)** оцењује се ученик који је способан да самостално примени граматичка правила и закономерности приликом анализе и превођења текстова на латинском језику.

Ученик који је способан да сагледа и изложи развој латинског језика и његов утицај на романску групу данашњих језика.

Самостално и критички објасни латинску културу и у могућности је да самостално изводи закључке и да бира и повезује различите појмове и процесе из домена латинске културе и књижевности и њеног утицаја на еврепску, и светску културу и књижевност.

Спреман је да се заложи и да успешно изведе облике заједничког групног рада који су задати ученицима.

**Оценом врло добар (4)** оцениће се ученик који логички и разложно тумачи садржинске целине, као и да у већој мери примени граматичка правила и закономерности приликом анализе и превођења текстова на латинском језику.

 Ученик који је способан да сагледа и изложи развој латинског језика и његов утицај на романску групу данашњих језика.

Самостално и критички објасни латинску културу и у могућности је да самостално изводи закључке и да бира и повезује различите појмове и процесе из домена латинске културе и књижевности и њеног утицаја на еврепску, и светску културу и књижевност.

Спреман је да се заложи и да успешно изведе облике заједничког групног рада који су задати ученицима.

**Оценом добар (3)** оцениће се ученик који је је способан да у већој мери изложи и разложно тумачи садржинске целине.

Ученик који је у одређеној мери способан да сагледа и изложи развој латинског језика и његов утицај на романску групу данашњих језика.

У одређеној мери је способан да самостално и критички објасни латинску културу и у могућности је да изводи закључке и да бира и повезује различите појмове и процесе из домена латинске културе и књижевности и њеног утицаја на еврепску, и светску културу и књижевност.

Спреман је да се заложи и да успешно изведе облике заједничког групног рада који су задати ученицима.

**Оценом довољан (2)** оцениће се ученик који уз помоћ предметног наставника ће бити способан да препозна и изложи најважније одлике латинске граматике, затим важност и утицај латинског језика на настанак и зазвој романске групе народа.

Ученик ће моћи да препозна и изложи најважније одлике латинске културе и књижевности, као и да уз помоћ предметног наставника образложи њихов значај у европској и светској модерној култури и књижевности.

**Оценом недовољан (1)** оцениће се ученик који није способан да изложи основне карактеристике латинске граматике, нити обележја латинске културе, језика и књижевности. Такоже није способан да препозна значај латинске културе, језика и књижевности за романску групу језика, као ни за европску и светску културу и књижевност.

**Закључна оцена**

Закључна оцена изводи се на нивоу свих појединачних оцена које су унете у дневник од почетка школске године. Закључна оцена на полугодишту не узима се у обзир приликом утврђивања аритметичке средине.

− оцена одличан (5) закључује се ако је аритметичка средина свих појединачних оцена најмање 4,50;

− оцена врло добар (4) закључује се ако је аритметичка средина свих појединачних оцена од 3,50−4,49;

− оцена добар (3) закључује се ако је аритметичка средина свих појединачних оцена од 2,50−3,49;

− оцена довољан (2) закључује се ако је аритметичка средина свих појединачних оцена од 1,50−2,49;

− оцена недовољан (1) закључује се ако је аритметичка средина свих појединачних оцена мања од 1,50.

 Закључна оцена не може бити већа од највеће појединачне оцене забележене у дневнику. Закључна оцена може бити већа од аритметичке средине уколико је наставник проценио да је знање ученика на вишем нивоу него што оцене показују, у складу са изузетним напретком ученика. Уколико ученик није задовољан предложеном закључном оценом на полугодишту или на крају школске године, може да одговара градиво или ради полугодишњи односно годишњи тест у зависности да ли је у питању крај првог полугодишта или крај школске године.

 Актив наставника латинског језика

 Предраг Косановић